Uitruiling gaan nie slegs oor die onmiddellike uitruil van koeie, skape, drukkies of soene nie. Wat maatskap-pye en gemeenskappe regtig laat werk, is dat iets nou gegee word terwyl die terugbetaling eers êrens in die toekoms geskied. Die voordeel hiervan is dat mens ŉ meer soepel omgewing kan skep, waar jy dit wat jy nou nodig het, kan kry sonder dat jy alreeds daarvoor gespaar het.
Wat mens dikwels die “goue reël” noem, is eintlik ŉ eenvoudige formule om vertroue te skep. “Doen aan ander soos jy aan jouself gedoen wil hê.” Dit skep die dinamiek daarvoor dat ek nou vir jou iets gee met die verwagting dat ek êrens in die toekoms iets terug sal ontvang.
Wanneer ons ander mense vertrou, gaan dit nie net oor die uitruiling van objekte nie. Dit kan ook wees dat ek myself moet blootstel op ŉ manier waar die ander party voordeel kan trek uit my kwesbaarheid. As ek ŉ kar by jou wil koop, maar ek weet nie wat is ŉ goeie prys vir die kar nie, kan jy vir my lieg om sodoende ŉ beter prys te kry. As ek in vertroue vir jou van my probleme by die werk vertel, kan jy dit teen my gebruik om jou eie loopbaan te bevorder.
Leer van vertroue, hoe dit werk en hoe om dit te bou. As jy dit goed doen, sal ander mense altyd vir jou daar wees.
Daar word deur die jaar spanopleiding geleenthede gehou waar ons vir jou al die inligting en toerusting gee om 'n groepfasiliteerder te wees by ons huweliksverryking, enkelverryking of tienerkampe.